open-index/open-wikipedia-markdown huggingface dataset:
அரக்கர்

**அரக்கர்** () என்போர் இந்திய தொன்ம கதைகளில் வரும் ஒரு கற்பனை இனத்தவர். இந்து மற்றும் புத்த சமய இலக்கியங்களில் காசிப முனிவருக்கும் - தட்சப் பிரஜாபதியின் மகள் திதி தேவிக்கும் பிறந்தவர்களே அரக்கர்கள் ஆவார்.

அரக்கர் என்ற சொல் சில இடங்களில் அசுரர் எனவும் பயன்படுத்தப்படுவதுண்டு. **அரக்கன்** எனும் சொல்லாடல் இராமாயணத்தில் காணப்படுகின்றது - இலங்கையின் மன்னனான இராவணன் அரக்கன் என்று அழைக்கப்படுகிறார். கும்பகர்ணன், விபீடணன், சுபாகு, மாரீசன், இந்திரசித்து ஆகியோர் ராமாயணத்தில் குறிப்பிடப்பட்டுள்ள பிற அரக்கர்கள். மகாபாரதத்தில் இடும்பன், கடோத்கஜன், பகாசுரன் போன்ற அரக்கர்கள் குறிப்பிடப்பட்டுள்ளனர். புத்த சமய இலக்கியங்களிலும் மாறன், இராவணன் போன்ற அரக்கர்கள் பற்றிய குறிப்புகள் உள்ளன.

இந்து தொன்மவியலின் அடிப்படையில் **அரக்கர்கள்** என்பவர் பதினெட்டு கணங்களில் ஒரு குழுமம் ஆவார். இவர்களின் குருவாக சுக்கிராச்சாரி உள்ளார். மிகுந்த கடுந்தவத்தினால் அதிக சக்தி பெறும் அரக்கர், அரசனாக ஆகிறார். இறைவன் மூலமாக அரக்கரசர் அழிந்த பின்பு, அடுத்த சக்தி வாய்ந்த நபர் அந்த அங்கிகாரத்தினைப் பெறுகிறார். இவர்கள் சிவபக்தர்களாக இருப்பதனால் சிவபெருமானிடமிருந்து வரங்களைப் பெறுகின்றார்கள்.

இந்திய இதிகாசங்களில் ஓர் இனத்தினரை அல்லது ஒரு மரபினரை தாழ்வான பார்வையுடன் சித்தரிப்பதற்கு பயன்படுத்தப் பட்ட ஒரு சொல்லாடலாக மட்டுமே "அரக்கன்" எனும் சொல் பயன்படுத்தப்பட்டுள்ளதாகக் குற்றம் சாட்டப்படுகிறது. "அரக்கன்" எனும் சொல் குறிப்பாக தென்னிந்திய மற்றும் பழங்கால இலங்கை மக்களான திராவிட மரபினரை, வடயிந்திய ஆரிய மரபினர் தாழ்வாக அழைக்க பயன்படுத்தப்பட்ட சொல் என்பது ஒரு சாரரின் கருத்தாகும். அரக்கன் எனும் சொல்லாடல், கிரேக்கரும் மற்றும் உரோமரும் ஐரோப்பிய நாடுகளை ஆக்கிரமிப்பு செய்து கைப்பற்ற முனைந்த வேளைகளில், அவர்களுக்கு பெரும் சவாலாக எதிர்த்து போரிட்ட பழங்குடி இனத்தவர்களை கெல்டிக் என்று **காட்டுமிராண்டிகள்** என இழிவாக அழைத்தைப் போன்றே வடயிந்தியரின் ஆக்கிரமிப்பின் போது அவர்களுக்கு பெரும் சவலாக எதிர்த்து போரிட்ட திராவிட பழங்குடியினர்களை "அரக்கர்" என தரம் தாழ்த்தி அழைத்துள்ளனர் எனக் கருதப்படுகிறது.

## கலை நிகழ்ச்சிகள்
அரக்கர்களை சித்தரிக்கும் நாடகம், தெருக்கூத்து போன்ற கலைநிகழ்ச்சிகளும் சிலவிடங்களில் நடத்தப்படுகின்றன.

## இவற்றையும் பார்க்க
*அசுரர்
*அசுரர் (பௌத்தம்)

## மேற்கோள்கள்

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து புராணகால உயிரினங்கள்
சர்மிஷ்டை

**சர்மிஷ்டை**  (Sharmistha), அசுர குல அரசன் விருசபர்வாவின் மகள். இவளது நெருங்கிய  தோழி, அசுர குலகுரு சுக்கிராச்சாரியின் மகள் தேவயானி. சந்திர குல மன்னர் யயாதியின் மனைவி. சர்மிஷ்டையின் மகன் புருவின் பௌரவர் குலத்தில் பிறந்தவர்களே பீஷ்மர், பாண்டவர் மற்றும் கௌரவர்..

## புராண வரலாறு
ஒரு முறை குளத்தில் நீராடிவிட்டு திரும்புகையில் கவனக்குறைவாக அரச குமாரி சர்மிஷ்டையின் ஆடையை தேவயானி அணிந்தமைக்கு, அவளை உடலாலும் மனதாலும் துன்புறுத்தினாள் ஷர்மிஷ்டை. அதற்கு பழி வாங்க முடிவு செய்தால் தேவயானி.

சந்திர குல மன்னன் யயாதியை திருமணம் செய்து கொண்ட போது தேவயானி, சர்மிஷ்டையை தனது பணிப்பெண்ணாகப் பணிபுரிய தனது தந்தை சுக்கிராச்சாரியையும், அசுர குல மன்னன் விருபசேனனையும் வேண்ட, அவர்களும் சம்மதித்தனர். ஷர்மிஷ்டை மற்றும் தேவயானி  யயாதியுடன் சென்றனர்.

தேவயானியின் மூலம் யயாதிக்கு நான்கு ஆண் மக்கள் பிறந்தனர். இந்நிலையில் தேவயானிக்கு தெரியாமல் சர்மிஷ்டை மீது காதல் கொண்ட யயாதி, சர்மிஷ்டை மூலம்  துரு, அனு, புரு எனும் மூன்று ஆண் மக்கள் பிறந்தது.

ஒரு முறை ஷர்மிஷ்டையின் அரண்மனைக்கு சென்ற தேவயானி, அங்கு யயாதியின் உருவம் ஒத்த மூன்று குழந்தைகளை கண்டு, உங்கள் தந்தை யார் என வினவ, அவர்களும் யயாதி என உரைத்தது கண்டு, சர்மிஷ்டை மற்றும் யயாதி மீது கோபமுற்று, நடந்ததை விசயத்தை தந்தை சுக்கிராச்சாரியாரிடம் உரைத்தாள். சுக்கிராச்சாரியும், தன் மகளுக்கு துரோகம் செய்த, யயாதியை உடனே கிழவனாக மாற சாபமிட்டார். பின்னர் வருத்தமுற்ற தேவயானி, சாபவிமேசனத்திற்கு வழி கேட்க, அவரும், யயாதியின் முதுமைப் பருவத்தை மகன்களில் ஒருவர் ஏற்றால், யயாதியின் முதுமை நீங்கி இளமை அடைவான் என்று கூற, யயாதியின் முதுமையைத் தேவயானியின் நான்கு மகன்களில் ஒருவர் கூட ஏற்காத நிலையில், ஷர்மிஷ்டையின் மகன்களில் புரு என்பவன், யயாதியின் முதுமை ஏற்று தன் இளமையை வழங்கினான்.

இதனால் மகிழ்ந்த யயாதி, தனக்குப் பிறகு சர்மிஷ்டைக்கு பிறந்த இளவரசன் புரு, தன் நாட்டை ஆள வரமளித்தான்..

## மேற்கோள்கள்


## வெளி இணைப்புகள்
* தமிழில் முழு பாரதம்
* யயாதி
* பம்மல் சம்பந்த முதலியாரின் யயாதி நாடகம் (கோப்பு வடிவில்)
* Devayani and Yayati  Retold by P. R. Ramachander]
* Yayati in *[[Brahma Purana]]*

## இதனையும் காண்க
* யயாதி
* தேவயானி

பகுப்பு:இந்து தொன்மவியல் மாந்தர்
திருமெய்ஞானம் நடராஜசுந்தரம் பிள்ளை

**திருமெய்ஞானம் நடராஜசுந்தரம் பிள்ளை** (செப்டம்பர் 29, 1926 – நவம்பர் 4, 1981) என்பவர் தமிழகத்தைச் சேர்ந்த நாதசுவர இசைக் கலைஞராவார்.

## பிறப்பும், இசைப் பயிற்சியும்
நடராஜசுந்தரம் பிள்ளை, திருமெய்ஞானம் எனும் சிற்றூரில் 29 செப்டம்பர் 1926  அன்று பிறந்தார். பெற்றோர்: பக்கிரிசுவாமி பிள்ளை – மீனாக்சிசுந்தரம் அம்மையார். தனது சித்தப்பா நாராயணசுவாமி பிள்ளையிடம் நாதசுவரத்தில் பயிற்சி பெற்றார்.    
  
## இசை வாழ்க்கை
தருமபுரம் அபிராமிசுந்தரம் பிள்ளையுடன் இணைந்து நாதசுவரம் வாசிக்க ஆரம்பித்த நடராஜசுந்தரம், இந்தக் காலகட்டத்தில் பல்லவி வாசிப்பில் நுணுக்கங்களை கற்றுக் கொண்டார். சிறிது காலத்துக்கு தனது தங்கையின் கணவரான திருவாரூர் வைத்தியநாத பிள்ளையுடன் இணைந்து நாதசுவரம் வாசித்து வந்தார். அதன்பிறகு தனியாக ஒரு குழு அமைத்து கச்சேரிகளை வழங்கினார்.

தவில் கலைஞர்கள் திருமுல்லைவாயில் முத்துவீர் பிள்ளை, நாச்சியார்கோயில் என். பி. இராகவப்பிள்ளை, திருவிழந்தூர் ராமதாஸ் பிள்ளை, வடபாதிமங்கலம் தட்சிணாமூர்த்தி பிள்ளை, நீடாமங்கலம் சண்முக வடிவேல், யாழ்ப்பாணம் தட்சிணாமூர்த்தி பிள்ளை, வலங்கைமான் சண்முகசுந்தரம் பிள்ளை, ஹரித்துவாரமங்கலம் ஏ. கே. பழனிவேல், திருவாளப்புத்தூர் கே. ஏ. கலியமூர்த்தி, திருப்பதி முனிராமய்யா ஆகியோர் நடராஜசுந்தரம் பிள்ளைக்கு தவில் வாசித்துள்ளனர்.

திருவையாறு ஜோதிராமலிங்கம், பெருஞ்சேரி பத்மநாபன், ஆந்திராவைச் சேர்ந்த கோபால் ஆகியோர் நடராஜசுந்தரம் பிள்ளையின் மாணவர்கள் ஆவர்.

## பெற்ற பட்டங்களும், சிறப்புகளும்
* நாதசுதா 
* ஏழிசை முகில்
* நாகசுவரக் கலைமாமணி

## மறைவு
நடராஜசுந்தரம், 4 நவம்பர் 1981 அன்று காலமானார். 
  
## உசாத்துணை
* பக்கம் எண்கள்:215 - 223, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)

பகுப்பு:1926 பிறப்புகள்
பகுப்பு:நாதசுவரக் கலைஞர்கள்
பகுப்பு:1981 இறப்புகள்
பகுப்பு:ஊர்ப் பெயரால் அறியப்படும் மக்கள்
நீடாமங்கலம் என். டி. எம். சண்முக வடிவேல்

**நீடாமங்கலம் என். டி. எம். சண்முக வடிவேல்** (1929 – 26 ஜனவரி 1963) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் *தம்பி* என அன்புடன் அழைக்கப்பட்டவர்.

## பிறப்பும், இசைப் பயிற்சியும்
பிரபல தவில் கலைஞர் நீடாமங்கலம் மீனாட்சி சுந்தரம் பிள்ளைக்கும் நாகம்மையாருக்கும் மகனாகப் பிறந்தார். தவிலிசை தன்னோடு போதுமென தந்தை விரும்பினாலும், படிப்பில் நாட்டமில்லாது இசையின்மீது விருப்பம் கொண்டவராக இருந்தார் சண்முக வடிவேல். நாளடைவில் முறையான பயிற்சி எதனையும் மேற்கொள்ளாமலேயே தனது தந்தையுடன் சேர்ந்து கச்சேரிகளில் வாசிக்கத் தொடங்கினார்.
 
## இசை வாழ்க்கை
தனது தந்தையாருடன் இணைந்து திருவீழிமிழலை சகோதரர்களுக்கு சிறிது காலம் வாசித்தார். தருமபுரம் அபிராமிசுந்தரம் பிள்ளை, செம்பொன்னார் கோவில் சகோதரர்கள் ஆகியோருக்கு தவில் வாசித்து வந்தார். தனது தந்தையின் மறைவிற்குப் பின்னர், அக்காலத்து புகழ்வாய்ந்த நாதசுவரக் கலைஞர்களுக்கு தவில் வாசித்து புகழ் பெறத் தொடங்கினார்.

திருவாவடுதுறை ராஜரத்தினம் பிள்ளை, ‘கக்காயி’ நடராஜ சுந்தரம் பிள்ளை, திருவிடைமருதூர் வீருசுவாமி பிள்ளை, சிதம்பரம் ராதாகிருஷ்ண பிள்ளை, திருவெண்காடு சுப்பிரமணிய பிள்ளை, பெரம்பலூர் அங்கப்ப பிள்ளை, செம்பொன்னார் கோவில் வைத்தியநாதன் சகோதர்கள், திருமெய்ஞானம் நடராஜசுந்தரம் பிள்ளை, கோட்டூர் ராஜரத்தினம் பிள்ளை, சீர்காழி திருநாவுக்கரசுப் பிள்ளை, திருவள்ளா ராகவ பணிக்கர், காருகுறிச்சி அருணாச்சலம், நாமகிரிப்பேட்டை கிருஷ்ணன் ஆகியோருக்கு சண்முக வடிவேல் தவில் வாசித்துள்ளார்.

நன்கு பாடத் தெரிந்த இவர், நாதசுவரக் கலைஞர்கள் பலருக்கு தில்லானா பாடுதலைக் கற்பித்தார். மிருதங்கம், கஞ்சிரா வாசிப்பிலும் விருப்பம் கொண்டவராக இருந்துள்ளார் சண்முக வடிவேல்.

## மறைவு
மது அருந்தும் பழக்கத்தின் காரணமாக உடல்நலம் பாதிக்கப்பட்ட இவர், 26 ஜனவரி 1963 அன்று காலமானார்.

## உசாத்துணை
* பக்கம் எண்கள்: 307 - 312, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)

பகுப்பு:1929 பிறப்புகள்
பகுப்பு:தவில் கலைஞர்கள்
பகுப்பு:1963 இறப்புகள்
பகுப்பு:ஊர்ப் பெயரால் அறியப்படும் மக்கள்
டைக்மான் ஒடுக்க வினை

**டைக்மான் ஒடுக்க வினை** (*Dieckmann condensation*) என்பது டைஎசுத்தர் அல்லது இரு எசுத்தர் என்ற கரிமச்சேர்மம் காரத்துடன் வினை புரிந்து β-கீட்டோஎசுத்தரைத் தரும் ஒரு மூலக்கூறக வினையைக் குறிப்பதாகும். இவ்வினை அதைக் கண்டறிந்த செருமானிய வேதியியலாளர் வால்ட்டர் டைக்மான் என்பவரின் பெயராலேயே அழைக்கப்படுகிறது. கிளெய்சன் ஒடுக்க வினை இதற்கு இணையான மூலக்கூற்றிடை வினையாகக் கருதப்படுகிறது.

:

## வினை வழிமுறை
நான்காவது படிநிலையில் இரண்டு கார்பனைல் குழுக்களுக்கிடையே உள்ள அமில ஐதரசன் மூலக்கூறிலிருந்து புரோட்டான் நீக்கம் செய்யப்பட்டு நேர்மின் சுமை குறைந்து எதிர்மின் சுமை அதிகரிக்கிறது. புரோன்சுடெட்–இலவுரி அமிலத்துடன் (எடுத்துக்காட்டு H3O+) புரோட்டான் ஏற்றம் செய்யப்பட்டு β-கீட்டோஎசுத்தர் மறு உருவாக்கம் செய்யப்படுகிறது. புரோட்டான் நீக்கம் செய்யப்படுத்லே இவ்வினையை இயக்கும் செயலாக கருதப்படுகிறது.

:

5- அல்லது 6-உறுப்பு வளைய அமைப்புகளின் கொள்ளிட நிலைப்புத் தன்மையை ஈடுசெய்யும் விதத்தில் 1,4 மற்றும் 1,6 ஈரெசுத்தர்கள் 5-உறுப்பினர் வளை β-கீட்டோஎசுத்தர்களையும் 1,5- மற்றும் 1,7-ஈரெசுத்தர்கள் ஆறு உறுப்பினர் கொண்ட β-கீட்டோஎசுத்தரையும் முன்னுரிமையுடன் உருவாக்குகின்றன.

## இவற்றையும் காண்க
* கிளெய்சன் ஒடுக்க வினை
* காப்ரீயல்-கோல்மான் மறுசீரமைப்பு வினை

## மேற்கோள்கள்

பகுப்பு:மூலக்கூறக ஒடுக்க வினைகள்
லட்சுமிகாந்த் பர்சேகர்

**லட்சுமிகாந்த் பர்சேகர்** (பிறப்பு: சூலை 4, 1956)  இந்திய அரசியல்வாதி ஆவார். பாரதீய ஜனதா கட்சியின் உறுப்பினரான இவர் கோவா மாநிலத்தின் பதினொன்றாவது முதல்வராக பதவி வகித்தவர் ஆவார். முந்தைய முதலமைச்சர் மனோகர் பாரிக்கர் பதவி விலகியதை அடுத்து இவர் கட்சியால் ஒருமனதாகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:கோவா முதலமைச்சர்கள்
பகுப்பு:பாரதிய ஜனதா கட்சி அரசியல்வாதிகள்
மொகாவி பாலைவனம்

**மொகாவி பாலைவனம்** (*Mojave Desert*, உச்சரிப்பு:  mo-hah-vee)  ஐக்கிய அமெரிக்காவின் கலிபோர்னியாவின் தென்கிழக்கின் பெரும்பகுதியிலும் தெற்கு  நெவாடா, தென்மேற்கு யூட்டா , மற்றும் வடமேற்கு அரிசோனாவில் சிறிதளவிலும் அமைந்துள்ள மழை பெறாத, பெரும்பாலும் வறண்ட நிலப்பகுதி ஆகும். இது மொகாவி மக்களின் மொழியில் *நீரை அடுத்த* என்ற பொருள்படும் **அமக்காவி** என்பதன் மறுவலாகும்.  மொகாவி பாலைவனம் வழமையான மலைகளும் தாழ்நிலங்களும் கொண்ட நிலப்பகுதியாக விளங்குகிறது. 2,000 அடிக்கு (610 மீ) உயரமானப் பகுதிகள் *உயர் பாலைவனம்* எனப்படுகிறது; இருப்பினும், மொகாவி பாலைவனத்தின் கெட்ட பெயரெடுத்த சாவுப் பள்ளத்தாக்கு வட அமெரிக்காவிலேயே மிகக் குறைந்த உயரத்தில், கடல்மட்டத்திற்கு கீழே 282 அடியில்(86 மீ) அமைந்துள்ளது.

மொகாவி பாலைவனத்தின் எல்லைகளை பொதுவாக *ஜோசுவா மரங்களைக்* (Yucca brevifolia) கொண்டு வரையறுக்கலாம். இவை இந்தப் பாலைவனத்தின் அடையாள இனமாக கருதப்படுகிறது.  டெகாசபி மலைகளும் சான் காபிரியல், சான் பெர்னார்டொ மலைத்தொடர்களும் இதன் அமைப்புசார் எல்லைகளாக விளங்குகின்றன.   இந்த மலைத்தொடர்களின் எல்லைகளை மிகத்தெளிவாக சான் அன்றியாஸ் பிளவும் கார்லாக் பிளவும் வரையறுக்கின்றன. வடக்கில் பெரும் தாழ்நில புதர் இசுடெப்பியும்  தெற்கிலும் கிழக்கிலும் வெப்பமான சோனோரன் பாலைவனமும் அமைந்துள்ளன. இப்பாலைவனத்தில் 1,750 முதல் 2,000 வரையிலான தாவர இனங்கள் உள்ளன.

மொகாவி பாலைவனத்தின் பெரும்பகுதியில் மக்கள்தொகை மிகவும் குறைவாக இருந்தாலும் பல பெரிய நகரங்கள் (கலிபோர்னியாவில் இலான்கேசுட்டர், பால்ம்டேல், விக்டர்வில், நெவாடாவில் ஹெண்டர்சன், லாஸ் வேகஸ்  நகரங்கள்) அமைந்துள்ளன. மேலும் இங்கு மொகாவி வானூர்தி மற்றும் விண்ணூர்தி நிலையம் அமைந்துள்ளது.

## மேற்சான்றுகள்

## வெளி இணைப்புகள்

* The Nature Explorers Mojave Desert Expedition  1 Hour 27 minute ecosystem video in July.
* மொகாவி பாலைவனம் படிமங்கள் at bioimages.vanderbilt.edu
* மொகாவி பாலைவனம் வலைப்பதிவு
* மொகாவி பாலைவனம் பட்டியல் திட்டம்
* Community ORV Watch 
*
*

பகுப்பு:பாலைவனங்கள்
பகுப்பு:ஐக்கிய அமெரிக்கப் பாலைவனங்கள்
பகுப்பு:கலிபோர்னியா
பன்னாட்டுக் கதிரியல் நாள்

**பன்னாட்டுக் கதிரியல் நாள்** (*International Day of Radiology*) என்பது இன்றைய நவீன மருத்துவத் துறையில் மருத்துவப் படிமவியலின் சிறப்பினை பொதுமக்களுக்கு எடுத்துச் செல்ல ஒவ்வோர் ஆண்டும் கொண்டாடப்படும் ஒரு சிறப்பு நாள் ஆகும். எக்சு-கதிர்கள் கண்டுபிடிக்கப்பட்ட நவம்பர் 8 ஆம் நாள் இது கொண்டாடப்படுகிறது. கதிரியலுக்கான ஐரோப்பியக் கழகம், மற்றும் கதிரியலுக்கான அமெரிக்கக் கல்லூரி ஆகியன இணைந்து 2012 ஆம் ஆண்டு முதன் முதலாக இந்நாளை அறிமுகப்படுத்தின.

## பின்னணி
செர்மானிய இயற்பியலாளர் வில்கெல்ம் இராண்ஜன் (1845-1923) 1895 நவம்பர் மாதம் எட்டாம் நாள் எக்சு கதிர்களை கண்டுபிடித்தார். அதற்காக அவர் இயற்பியலுக்கான நோபல் பரிசினை 1901-ல் பெற்றார். இயற்பியலுக்கான முதல் நோபல் பரிசு இதுவாகும். அனைத்துத் துறைகளிலும் அதிலும் சிறப்பாக மருத்துவத் தறையிலும் பெரும் பரட்சியினை அவர் கண்ட இக்கதிர்கள் ஏற்படுத்தின. அவரது பங்களிப்பினை போற்றும் வகையில் அணு எண் 111 கொண்ட தனிமம் இராண்ஜனியம் எனப் பெயரிடப்பட்டுள்ளது.

## மேற்கோள்கள்

## வெளி இணைப்புகள்
*European Society of Radiology 
*Radiological Society of North America
*American College of Radiology
*International Society for the History of Radiology

பகுப்பு:ஊடுகதிரியல்
பகுப்பு:நவம்பர் சிறப்பு நாட்கள்
ஹேரியட் பீச்சர் ஸ்டோவ்

**ஹேரியட் எலிசபெத் பீச்சர் ஸ்டோவ்** (*Harriet Elisabeth Beecher Stowe*, சூன் 14, 1811&nbsp;– சூலை 1, 1896) அமெரிக்க எழுத்தாளரும், அடிமை முறைக்கு எதிராக குரல் கொடுத்தவரும் ஆவார். இவர் புகழ்மிக்க கிறித்துவ மத போதகரான லைமன் பீச்சரின் பதின்மூன்று குழந்தைகளில் ஏழாமவர்.. அமெரிக்காவின் நீக்ரோ அடிமை முறைக்கு எதிராக அங்கிள் டாம்'ஸ் கேபின்˘ (Uncle Tom's Cabin, 1852)  என்னும் நூலை எழுதியவர்.

## வெளி இணைப்புகள்

## மேற்கோள்கள்

பகுப்பு:1811 பிறப்புகள்
பகுப்பு:1896 இறப்புகள்
பகுப்பு:வரலாற்றில் பெண்கள்
பகுப்பு:அமெரிக்கப் பெண்கள்
பகுப்பு:அமெரிக்க எழுத்தாளர்கள்
பகுப்பு:ஆங்கில அமெரிக்கர்கள்
பஞ்சகுரோசத்தலங்கள்

திருவிடைமருதூர், திருநாகேசுவரம் நாகநாதசுவாமி கோயில், தாராசுரம், சுவாமிமலை, திருப்பாடலவனம் (கருப்பூர்) ஆகிய ஐந்து தலங்கள் **பஞ்சகுரோசத்தலங்கள்** எனப்படுகின்றன. கும்பகோணத்திற்கு யாத்திரை செல்வோர் இந்த பஞ்சகுரோசத் தலங்களுக்குச் சென்று விதிப்படி நீராடி தரிசித்து ஒவ்வோர் பகல் தங்கி வழிபட்டுவிட்டு கும்பகோணம் கும்பேஸ்வரர் கோயில் செல்வர். கும்பகோணத்திற்கு அங்கமாக இந்த ஐந்து தலங்களும் அமைந்துள்ளன.

## மேற்கோள்


## வெளியிணைப்புகள்
*http://123temples.com/panchakrosathalangal.htm 
*http://www.shaivam.org/siddhanta/sp/spt_v_karuppur.htm 

பகுப்பு:தஞ்சாவூர் மாவட்டத்திலுள்ள சிவன் கோயில்கள்
கார்போவைதரேட் அசிட்டைலேற்ற வினை

கரிம வேதியியலில் **கார்போவைதரேட் அசிட்டைலேற்றம்** (*carbohydrate acetalisation*) என்பது பாதுகாப்புக் குழு ஒன்றை வழங்கக்கூடிய மிகவும் மதிப்பு மிக்க ஓர் கரிம வேதி வினையாகும். உதாரணமாக இங்கு தரப்பட்டுள்ள அசிட்டைலேற்ற வினையில் அரபுச் சக்கரை என்றழைக்கப்படும் டி-ரைபோசு **1** அசிட்டைலேற்றியான அசிட்டோன் அல்லது 2,2-இருமீத்தாக்சிபுரோப்பேன் முன்னிலையில் வெப்பவியக்க ஆற்றல் கட்டுப்பாட்டு வினையின் விளைவாக பெந்தோசு **2** ஐக் கொடுக்கிறது. இரண்டாவதாகக் கூறப்பட்டுள்ள அசிட்டைலேற்றி 2,2 இருமீத்தாக்சிபுரோப்பேன் தானே ஒரு அசிட்டால் என்பதால் உண்மையில் இவ்வினை ஒரு **குறுக்கு அசிட்டைலேற்ற வினை**யாகும்.

2- மீத்தாக்சிபுரோபேன் அசிட்டைலேற்றியாக செயல்படுவதால் இயக்க ஆற்றல் வினையைக் கட்டுப்படுத்துகிறது. டி-ரைபோசு தானே ஒரு எமிஅசிட்டால் என்பதால் பைரனோசு **3** உடன் சமநிலை கொள்கிறது. நீர்த்த கரைசலில் ரைபோசு 75 சதவீதம் பைரனோசும் 25 சதவீதம் பீயூரனோசும் மற்றும் வேறுபட்ட அசிட்டால் **4** உம் உருவாகின்றன.

## மேற்கோள்கள்
* *Preparative Carbohydrate Chemistry* Calinaud, P.; Gelas, J. in . Hanessian, S. Ed. Marcel Dekker, Inc.: New York, 1997. 

பகுப்பு:கரிம வேதி வினைகள்
கல்லகர்–ஆலண்டர் சிதைவு வினை

**கல்லகர்–ஆலண்டர் சிதைவு வினை** (1946) (*Gallagher–Hollander degradation*) என்பது ஒரு நேரியல் அலிஃபாட்டிக் காபொட்சிலிக் அமிலத்தில் இருந்து பைருவீக் அமிலத்தை வெளியேற்றி எண்ணிக்கையில் இரண்டு கார்பன் அணுக்கள் குறைவாகக் கொண்டுள்ள ஒரு புதிய அமிலத்தைத் தருகின்ற வினையாகும். இவ்வினையின் அசலான நோக்கம் தொடர் வினைகள் மூலமாக பித்தவமிலம் உருவாக்குதலுடன் தொடர்புடையது ஆகும். தயனைல் குளோரைடுடன் வினைபுரிந்து அமிலகுளோரைடு **(2)** உருவாதல் ஈரசோமீத்தேனுடன் வினைபுரிந்து ஈரசோகீட்டோன் **(3)** உருவாதல், ஐதரோகுளோரிக் அமிலத்துடன் வினைபுரிந்து குளோரோமெத்தில் கீட்டோன் **(4)** உருவாதல், குளோரின் கரிம ஒடுக்கவினைக்குட்பட்டு மெத்தில்கீட்டோன் **(5)** உருவாதல், கீட்டோன் ஆலசனேற்றம் அடைந்து **(6)** பைரிடீனுடன் நீக்க வினையில் ஈடுபட்டு ஈனோன் **(7)** உருவாகி இறுதியாக குரோமியம் மூவொட்சைட்டுடன் ஆக்சிசனேற்றம் அடைந்து பிசுனார்கோலனிக் அமிலம் உண்டாகிறது **(8)**.
:

## மேற்கோள்கள்

பகுப்பு:கரிம வேதி வினைகள்
பகுப்பு:பெயர் வினைகள்
பகுப்பு:சிதைவு வினைகள்
கோவா முதலமைச்சர்களின் பட்டியல்

**கோவாவின் முதலமைச்சர்** (*Chief Minister of Goa*) தென்னிந்தியாவின் கடலோர மாநிலமான  கோவாவின் அரசுத் தலைவர் ஆவார்.  இந்திய அரசியலமைப்பின்படி, ஒரு மாநிலத்தின் *[[சட்டப்படி]]யான* தலைவர் ஆளுநராக  இருப்பினும் *[[நடைமுறைப்படி]]* தலைமை வகிப்பது முதலமைச்சரே ஆகும்.  கோவா சட்டப் பேரவைத் தேர்தல்களை அடுத்து மாநில ஆளுநர் வழமையாக பெரும்பான்மையான இடங்களை வென்ற கட்சி (அல்லது கூட்டணி)யை ஆட்சியமைக்க அழைப்பார். ஆளுநரால் நியமிக்கப்படும் முதலமைச்சரும் அவரது அமைச்சரவையும் கூட்டாக சட்டப்பேரவைக்கு பொறுப்பானவர்கள்.  சட்டப்பேரவையின் நம்பிக்கை பாத்திரமான முதலமைச்சர் ஐந்தாண்டுகள் பதவியில் இருப்பார். மீண்டும் தேர்ந்தெடுக்கப்பட தடை எதுவும் இல்லை.

கோவா படையெடுப்பிற்குப் பின்னர் முன்னாள் போர்த்துக்கேய குடியேற்றம் இந்தியாவின் கோவா, தாமன், தியூ ஒன்றியப் பகுதியாயிற்று.  1987இல் கோவா மட்டும் முழு மாநிலத் தகுதி பெற்றது;  தமன் மற்றும் தியூ தனி நடுவண் ஒன்றியப் பகுதியாயின. 1963 முதல் பதினோரு நபர்கள் கோவா,தாமன், தியூ ஒன்றியப் பகுதி மற்றும் கோவா மாநில முதலமைச்சர்களாக இருந்துள்ளனர்.  முதன்முதலில் மகாராட்டிரவாதி கோமந்த கட்சியைச் சேர்ந்த தயானந்த் பண்டோட்கர் முதலமைச்சராகப் பொறுப்பேற்றார். இவரையடுத்து பதவியேற்ற இவரின் மகள் சசிகலா ககோட்கர், கோவாவின் ஒரே பெண் முதலமைச்சராவார். கோவா மாநிலத் தகுதி பெற்றபோது ஆட்சியிலிருந்த இந்திய தேசிய காங்கிரசின், பிரதாப்சிங் ராணே தான் மிகக் கூடுதலான காலம் பதவியில் இருந்தவர்; இவர் தொடர்ச்சியில்லாத நான்கு முறைகளில் 15 ஆண்டுகள் பதவியில் இருந்துள்ளார்.

தற்போதைய முதலமைச்சராக, பாரதிய ஜனதா கட்சியின் பிரமோத் சாவந்த், மார்ச் 19, 2019 அன்று முதல் பதவி வகித்து வருகிறார்.

## கோவா, தாமன், தியூ நடுவண் ஒன்றியப் பகுதியின் முதலமைச்சர்கள்

## கோவா மாநில முதலமைச்சர்கள்

## இதனையும் காண்க
* இந்திய முதலமைச்சர்களின் பட்டியல்
* கோவா ஆளுநர்களின் பட்டியல்

## மேற்கோள்கள்

## குறிப்புகள்
;அடிக்குறிப்புகள்

## வெளி இணைப்புகள்

* States of India Since 1947 page, useful info on Goa since 1961, including listings of the lone military governor, lieutenant governors, governors, and chief ministers


கோவா
பகுப்பு:கோவா அரசு
பகுப்பு:கோவா தொடர்புடைய பட்டியல்கள்
புபொப 7840

**புபொப 7840** (*NGC 7840*) என்பது பீசசு என்றழைக்கப்படும் மீன மண்டலத்தில் உள்ள ஒரு தண்டு கருச்சுருள் அண்டம் ஆகும். இந்த வானுறுப்பே புதிய பொதுப் பட்டியலில் கடைசியாக  சேர்க்கப்பட்டது.

## மேற்கோள்கள்

## இவற்றையும் காண்க

* சுருள் விண்மீன் மண்டலம்
* தண்டு கருச்சுருள் அண்டம்
* புதிய பொதுப்பட்டியல் உறுப்புகள் (7000–7840)

பகுப்பு:மீனம் (விண்மீன்குழு)
பகுப்பு:புதிய பொதுப் பட்டியல் பொருட்கள்
புபொப 1

**புபொப 1** (*NGC 1*) என்பது பெகாசசு விண்மீன் தொகுதியில் இடம்பெற்றுள்ள ஒரு சுருள் விண்மீன் மண்டல வளையம் ஆகும். இவ்வளையம் சுமார் 190 மில்லியன் ஒளி ஆண்டுகள் தொலைவில் உள்ளது. விட்டம் அளவில் சுமார் 90 000 ஒளி ஆண்டுகள் தொலைவில் இது நமது பால் வெளியை விட சற்று சிறியதாக இருக்கும். புதிய பொதுப் பட்டியலில் முதலாவது இடத்தைப் பிடித்துள்ள வானுறுப்பு இதுவாகும். 1860 காலகட்டத்தில் புதிய பொதுப்பட்டியல அட்டவணையைத் தொகுப்பதற்கு பயன்படுத்தப்பட்ட ஆள்கூறுகளில்  இவ்வுறுப்புதான் பட்டியலில் உள்ள மற்ற உறுப்புகளைக் காட்டிலும் குறைவான வல ஏற்றம் கொண்டிருந்தது. வல ஏற்றத்தின் அடிப்படையில் பட்டியல் தயாரிக்கப்பட்ட காரணத்தால் இது பட்டியலில் முதல் இடம் பெற்றது  . பின்னர் பட்டியல் தொகுப்பதற்கான ஆள்கூறுகள் மாறிவிட்டன என்றாலும் இன்று வரை மற்ற வானுறுப்புகளைக் காட்டிலும் இதுவே குறைந்த வலஏற்றம் கொண்டதாக கருதப்படுகிறது

## மேற்கோள்கள்


:* http://seds.org/ 
:* http://backword.me.uk/ 

## வெளி இணைப்புகள்

* 

.

பகுப்பு:சுருள் விண்மீன் பேரடைகள்
பகுப்பு:பெகாசசு விண்மீன் குழு
பகுப்பு:புதிய பொதுப் பட்டியல் பொருட்கள்
ஸெர்யோஷா (நூல்)

**ஸெர்யோஷா** ((, 1955) சோவியத் நூலாசிரியை வேரா பானோவா எழுதிய நூல். ஸெர்யோஷா எனும் ஆறு வயதுள்ளச் சிறு பையனைச் சுற்றி அமைந்து, அவனுக்கும் அவனது புதிய தந்தைக்கும் இடையே அரும்பும் நேசத்தைக் கூறும் இக்குறுநாவல் குழந்தைகளுக்காக அல்லாமல் பெரியவர்களுக்காக, பெரியவர்கள் குழந்தைகளின் உலகைப் புரிந்து கொள்வதற்காக எழுதப்பட்டது. இந்த நாவலின் திரைவடிவம் 1960 ஆம் ஆண்டில் கார்லோவி வாரீ எனும் இடத்தில் நடைபெற்ற சர்வதேசத் திரைப்பட விழாவில் ’படிக பூமியுருண்டை’ எனும் முதல் பரிசைப் பெற்றது.

## கதைச் சுருக்கம்
கதை முழுவதும் சிறுவர்களின் கண்ணோட்டத்தில் அவர்களது உலகம் வர்ணிக்கப்படுகின்றது. சின்னது என்று அவர்களது ஊரைப் பெரியவர்கள் கருதுவது சரி அல்ல என்றும் பெரிய நகரம் அது என்றும் ஸெர்யோஷாவும் அவனது தோழர்களும் கருதுவதில் ஆரம்பித்து, பெரியவர்கள் சூனியக்காரிகள் பற்றி புத்தகங்களில் வாசித்துக் கதை கூறிவிட்டு, அதே மூச்சில் ’சூனியக்காரிகள் இல்லை’ என்று கூறுவதால் சிறுவனுக்கு புத்தகங்கள் மீது வரும் நம்பிக்கையின்மை, போரில் வீர மரணமடைந்துவிட்டதால் தந்தையைப் பற்றி அறிந்திராத சிறுவனுக்கு தாயின் மறுமணத்தால் கிடைக்கும் தந்தையின் மீதான ஆரம்பகால சந்தேகங்கள், பின்னர் மற்றவர்களை விட புதிய தந்தையான கொரஸ்தெல்யோவ் தனது சொற்களைக் காப்பாற்றுவது, சிறுவனை பெரிய மனிதனாக அங்கீகரித்து அவனுக்கு பதில் சொல்வது ஆகியவற்றால் ஈர்க்கப்படுவது, தம்பி வரப்போகிறான் என்றதும் உடன் ஓடிவிளையாடும் சகோதரனை எதிர்பார்த்து விட்டு எடுத்ததெற்கெல்லாம் அழும் ஒரு சிறு குழந்தையாகப் புதிதாகப் பிறந்த சிறு தம்பியைக் கண்டு அடையும் ஏமாற்றம், அவனது வாழ்க்கை முறையில் அவனுக்கே உண்டான சிரமங்கள் என்று கதை விரிகின்றது.

வேலை மாறுதல் காரணமாக குடும்பத்துடன் வேறு ஊர் மாற வேண்டிய கட்டாயத்திலிருக்கும் தந்தையும் தாயும், தனது குறும்புத்தனங்களால் அடிக்கடி உடல்நலக்குறைவு அடையும் சிறுவனை மட்டும் பாஷா அத்தையிடம் விட்டு விட்டு கைக்குழந்தையுடன் செல்ல முடிவெடுக்கும் சூழலில் சிறுவனின் புறக்கணிக்கப்பட்ட மனநிலையையும், பெரியவர்கள் போன்று அவன் சிந்திப்பதையும், பெரியவர்களின் வரம்பற்ற அதிகாரம் மிக்க உலகில் தன்னை நிர்கதியானவனாக உணர்வதையும், மற்ற அனைவரையும் தாண்டி தனது உணர்வுகளுக்கு மதிப்பளிக்கும் புதிதாக வந்த தந்தை கொரஸ்தெல்யோவிடம் தன்னை உடன் அழைத்துச் செல்ல வேண்டுவதும், அனைவரும் புறப்படக் கிளம்பியதும், பிரிவைத் தாங்க இயலாத கொரஸ்தெல்யோவ், ஸெர்யோஷாவைக் கிளப்பி உடன் அழைத்துச் செல்வதுமான குறுங்கதையை, குழந்தைகளின் உணர்வின் வடிவில் வடித்துள்ளார் ஆசிரியர். 

## மேற்கோள்கள்

## வெளியிணைப்புகள்
* Seryozha (1960)

பகுப்பு:உருசியம்-தமிழ் மொழிபெயர்ப்பு நூல்கள்
ஐ. எஸ். முருகேசன்

**இ. சு. முருகேசன்** (சனவரி 3,1930 - நவம்பர் 8, 2014) தமிழகத்தைச் சேர்ந்த இசைக் கலைஞராவார். இவர் பரவலாக ***மீசை முருகேசன்*** என அறியப்பட்டவர். இவரின் தந்தை சுப்பிரமணிய முதலியார் தவில் கலைஞர். இவரது தாய் பொன்னம்மாள். தவில் கலைஞராக இருந்த அவர் மோர்சிங் இசைப்பதிலும் வல்லவர். வாய் மூலமாகவும் பல்வேறு ஒலிகளை எழுப்பி இசைநிகழ்ச்சிகளை நடத்தி வந்தார்.

## இசைத் துறைப் பங்களிப்புகள்
சிறந்த இசைக்கலைஞரான இவர், கொட்டாங்குச்சியில் வாசிப்பதில் பிரபலமானவர். கடசங்கரி, முங்கோஸ், கொட்டாங்குச்சி போன்ற சில இசைக்கருவிகளை இவர் உருவாக்கி உள்ளார்; *அபூர்வ  தாளவாத்தியங்கள்* என்ற பெயரில் உலகின் பல பகுதிகளில் இசைக்கச்சேரி நடத்தி உள்ளார்.

## திரைத் துறைப் பங்களிப்புகள்
கோயம்புத்தூர் இடிகரைப் பகுதியைச் சேர்ந்த மீசை முருகேசன், 1985-ஆம் ஆண்டு *சுகமான ராகங்கள்* என்ற திரைப்படத்தில் அறிமுகமானார். தொடர்ந்து குணச்சித்திர வேடங்களில் நூற்றுக்கும் கூடுதலான தமிழ்த் திரைப்படங்களில் நடித்துள்ளார். ஆண்பாவம், பூவே உனக்காக, உன்னால் முடியும் தம்பி,  உயிரே உனக்காக,  பூவே உனக்காக, பிரிவோம் சந்திப்போம், அமைதிப் படை, ஊமை விழிகள் திரைப்படங்களில் புகழ் பெற்றார். இவருக்கு தமிழக அரசு கலைமாமணி விருது வழங்கியது. எம்.எஸ்.விஸ்வநாதன், இளையராஜா போன்ற பல்வேறு இசையமைப்பாளர்களுடன் மீசை முருகேசன் பணிபுரிந்துள்ளார்.

## மறைவு
தமது 85 ஆவது அகவையில் உடல்நலக்குறைவால் நவம்பர் 8, 2014 அன்று மரணமடைந்தார். இவருக்கு கண்ணம்மா என்ற மனைவியும் சரசுவதி, செல்வி என்ற மகள்களும் ஜோதிகுமார், நாகராஜா என்ற மகன்களும் உள்ளனர்.

## மேற்கோள்கள்


## வெளியிணைப்புகள்
மீசை முருகேஷ் 

பகுப்பு:2014 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:மோர்சிங் இசைக் கலைஞர்கள்
பகுப்பு:1930 பிறப்புகள்
ரவி கிருஷ்ணா

**ரவி கிருஷ்ணா** (பிறப்பு:2 மார்ச் 1983) தென்னிந்திய மொழிகளான தமிழ் மற்றும் தெலுங்குத் திரைப்படங்களில் நடித்துள்ளார். இவர் தயாரிப்பாளரான ஏ. எம். ரத்தினத்தின் மகனாவார். இவர் இயக்குநர் செல்வராகவன் இயக்கிய திரைப்படமான *[[7ஜி ரெயின்போ காலனி]]* திரைப்படத்தில் கதாநாயகனாக அறிமுகம் ஆனார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:தெலுங்கு மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
நளினி

**நளினி** 1980களில் தென்னிந்தியத் திரைப்படங்களில் நாயகியாக நடித்தவராவார். தமிழ் மற்றும் மலையாளத் திரைப்படங்களில் மோகன்லால், மம்மூட்டி, விஜயகாந்த், சத்யராஜ் மற்றும்  மோகன் ஆகியோருடன் நாயகியாக நடித்துள்ளார்.

## சொந்த வாழ்க்கை
நளினி 1987ல் ராமராஜனை திருமணம் செய்துகொண்டார். இவருக்கு அருணா மற்றும் அருண் ஆகிய குழந்தைகள் உள்ளனர்.
## தனிப்பட்ட வாழ்க்கை
தமிழ்நாட்டில் மூர்த்தி மற்றும் பிரேமா ஆகியோருக்கு எட்டு குழந்தைகளில் இரண்டாவதுவராக 1964 ஆகஸ்ட் 28 அன்று நளினி பிறந்தார். அவரின் தந்தை தமிழ்த் திரைப்படங்களில் நடன இயக்குனராகவும், அவரது தாய் ஒரு தொழில்முறை நடனக் கலைஞராகவும் இருந்தார். இவருக்கு 7 உடன்பிறப்புகள், ஒரு சகோதரி மற்றும் ஆறு சகோதரர்கள் உள்ளனர். ஏழாம் வகுப்பு வரை டி.என் அரசுப் பள்ளியில் படித்தார்; அதற்குள் திரைப்படங்களில் நடிக்கத் தொடங்கிவிட்டதால் அவரால் படிப்பைத் தொடர முடியவில்லை.

நளினி 1987 இல் நடிகர் ராமராஜனை மணந்தார் . தம்பதியருக்கு இரட்டையர்கள் உள்ளனர்; 1988 ஆம் ஆண்டில் பிறந்த அருணா மற்றும் அருண். இருப்பினும், அவர்கள் 2000 ஆம் ஆண்டில் வேறுபாடுகளை மேற்கோள் காட்டி விவாகரத்து செய்தனர். அவரது மகள் அருணா ரமேஷ் சுப்பிரமணியனை 6 மே 2013 அன்று திருமணம் செய்து கொண்டார். அவரது மகன் அருண் பவித்ராவை 25 ஏப்ரல் 2014 அன்று திருமணம் செய்து கொண்டார்.

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1964 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
கேடி (2006 திரைப்படம்)

***கேடி*** (*Kedi*) 2006ல் வெளிவந்த தமிழ்த் திரைப்படமாகும். இதனை ஜோதி கிருஷ்ணா இயக்கியிருந்தார். இவர் 2004ல் *[[எனக்கு 20 உனக்கு 18]]* என்ற திரைப்படத்தினை இயக்கியவர். இத்திரைப்படத்தில் ரவி கிருஷ்ணா, இலியானா, தமன்னா, ரமேஷ் கண்ணா, சூரிய தேவன், எம். எசு. பாசுகர், சுமன் செட்டி ஆகியோர் நடித்துள்ளனர். *ஜாடு* என்ற பெயரில் தெலுங்கில் இப்படம் 24 செப்டம்பர் 2006ல் மொழிமாற்றம் செய்யப்பட்டது.

## நடிகர்கள்

## இசை
யுவன் சங்கர் ராஜா இத்திரைப்படத்திற்கு இசையமைத்துள்ளார்.

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அலுமினியம் ஆண்டிமோணைடு

**அலுமினியம் ஆண்டிமோணைடு** *( Aluminium antimonide )* **(AlSb)**  என்பது தனிம வரிசை அட்டவணையில் குழுக்கள் III மற்றும் V இல் உள்ள தனிமங்களான அலுமினியமும் ஆண்டிமனியும் சேர்ந்த ஒரு குறை மின்கடத்தியாகும். இதனுடைய நெய்யரி மாறிலி 0.61 நானோ மீட்டர் ஆகும். திடப்பொருளுக்குள் இருக்கும் எலக்ட்ரானின் ஆற்றல் வீத அளவீட்டின்படி இதனுடைய மறைமுக பட்டை இடைவெளி தோராயமாக 1.6 எலக்ட்ரான் வோல்ட்டு ஆகவும் அதே சமயத்தில் நேரடி பட்டை இடைவெளி 2.22 எலக்ட்ரான் வோல்ட்டு ஆகவும் இருக்கிறது.

300 பாகை கெல்வின் வெப்பநிலையில் இதன் எலக்ட்ரான் இயக்கம் அல்லது மின்னணு நகர்திறன் 200&nbsp;cm²•V−1•s−1  மற்றும் இதனுடைய மின்துளை நகர்திறன் 400&nbsp;cm²•V−1•s−1 ஆகும். மேலும் இதன் ஒளிவிலகல் எண் 2&nbsp;µm அலைநீளத்தில் 3.3 ஆக்வும்  மற்றும் அதன் மின்கடத்தாப் பொருள் மாறிலி 10.9  நுண்ணலை அலைவெண்ணாகவும்  உள்ளது.
 
III மற்றும் V குழுவிலுள்ள பிற தனிமங்களுடன் அலுமினியம் ஆண்டிமோணைடு சேர்ந்து கலப்புலோகங்கள்  AlInSb, AlGaSb மற்றும் AlAsSb போன்ற முத்தனிமச் சேர்மங்களைத் தருகிறது.

ஆண்டிமோணைடு அயனியின் (Sb3-)குறைக்கும் போக்கு காரணத்தால் அலுமினியம் ஆண்டிமோணைடு எரிதகு பண்பைக் கொண்டுள்ளது. இது எரிந்து அலுமினியமொட்சைட்டு மற்றும் ஆண்டிமனிமூவொட்சைட்டு ஆகியவற்றைத் தயாரிக்க உதவுகிறது.

## இவற்றையும் காண்க
* காலியம் ஆண்டிமோணைடு

## மேற்கோள்கள்

பகுப்பு:குறைக்கடத்திப் பொருட்கள்
பகுப்பு:ஆண்டிமோணைடுகள்
பகுப்பு:அலுமினியம் சேர்மங்கள்
மக்கள் சிவில் உரிமைக் கழகம்

**மக்கள் சிவில் உரிமைக் கழகம்** (People's Union for Civil Liberties (PUCL) பி. யூ. சி. எல்) என்பது இந்தியாவில் இயங்கி வரும் மனித உரிமை அமைப்பாகும். 1976 ஆம்ஆண்டில் சோசலிசத் தலைவர் செயப் பிரகாசு நாராயணன், ஆசாரிய கிருப்பளானி, கிருட்டின காந்த், நீதிபதி தார்குண்டே போன்ற அறிஞர்களால் இது உருவாக்கப் பட்டது. இந்திய நாடு முழுவதிலும்  சிவில் உரிமைகளையும் மனித உரிமைகளையும் பாதுகாப்பதில் மக்கள் சிவில் உரிமைக் கழகம் முன் நின்று இயங்குகிறது.

## சாதனைகள்
* மோதல் சாவுகள், காவல் நிலைய சித்திர வதைகள், சாதி-மதம் தொடர்பான பூசல்கள், வழக்குகள்  போன்றவற்றில் பியூசிஎல் தலையிட்டு அவற்றிற்குத் தீர்வுகள் கண்டுள்ளது.

* தேர்தலில் போட்டியிடும் வேட்பாளர்கள் தம்மைப் பற்றிய விவரங்களையும் சொத்து விவரங்களையும் வெளிப்படையாக அறிவிக்க வேண்டும் என்றும், நோட்டா போன்ற தேர்தல் தொடர்பான சட்டங்களை நடைமுறைக்கு கொண்டு வரவேண்டும் என்றும் பியூசிஎல் வலியுறுத்தியது.
 
* 2013 உணவுப் பாதுகாப்பு உரிமைச்  சட்டம் நிறைவேற்றுவதில்  பியூசிஎல் முன்னின்று பாடுபட்டது.

## மேற்கோள்கள்

## உசாத்துணை
*http://pucl.org/admin/national_council.html 

பகுப்பு:மனித உரிமை அமைப்புகள்
பணக்காரன்

***பணக்காரன்*** (*Panakkaran*) 1990 ஆம் ஆண்டு சனவரி மாதம் 14 ஆம் நாளன்று பொங்கல் நாளில் வெளிவந்த தமிழ்த் திரைப்படமாகும். இத்திரைப்படத்தில் ரசினிகாந்த் மற்றும் கௌதமி ஆகியோர் நடித்திருந்தனர். இத்திரைப்படம் 175 நாட்களுக்கும் மேல் திரையரங்குகளில் ஓடியது. இசையமைப்பாளர் இளையராஜா இப்படத்திற்கு இசையமைத்தார்.

## நடிகர்கள்
* ரசினிகாந்த்
* கௌதமி
* சனகராஜ்
* விஜயகுமார்
* ராதாரவி
* சுமித்ரா
* சத்தியப்பிரியா
* சரண்ராஜ்
* செந்தாமரை
* பாண்டு
* தியாகு

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
அம்பேத்கர் ஒளியில் எனது தீர்ப்புகள் (நூல்)

**அம்பேத்கர் ஒளியில் எனது தீர்ப்புகள்** என்பது ஒய்வு பெற்ற நீதிபதி கே.சந்துரு எழுதிய நூல் ஆகும். இந்த நூலுக்கு இந்திய ஆட்சிப் பணி அதிகாரி வெ. இறையன்பு அணிந்துரை எழுதியுள்ளார்.

ஆறு ஆண்டுகளுக்கு மேல் உயர்நீதிமன்ற நீதிபதியாக இருந்த பணிக் காலத்தில் சாதி, சமயம், தீண்டாமை, வன்கொடுமை, தலித் மக்களின் வாழ்வுரிமை ஆகியன தொடர்பான  பல வழக்குகளை உசாவி, ஆய்வு செய்து தீர்ப்புகள்  வழங்கும் வாய்ப்புகள் பெற்ற சூழ்நிலையில் நீதிபதி சந்துரு  இந்த நூலை எழுதியுள்ளார். அம்பேத்கரின் எழுத்துகளும் பேருரைகளும் பல சிக்கலான வழக்குகளுக்குத் தீர்ப்புச் சொல்லத் தனக்கு வழிகாட்டின என்று நீதிபதி சந்துரு தம் முன்னுரையில் வரைந்துள்ளார்.

## உள்ளடக்கம்

* பௌத்தம் ஏன்?
* மத மாற்றம்.
* பஞ்சமி நிலம்
* கல்லறையில் சமத்துவம் 
* பொதுச் சேவைகளில்  பாரபட்சமற்ற தன்மை
* இடஒதுக்கீடு
* நூலகத்திற்கு வந்த கேடு 
* கழிப்பறைகளுக்கு வந்த கஷ்டம்
* சாதி மறுப்புத் திருமணங்கள்
* பாலியல் கொடுமைக்குள்ளாக்கப் பட்ட தலித் சிறுமிகள்
* உணவு உண்ணும் உரிமை
* வன்கொடுமை இழைத்த காவலர்களுக்கு நிவாரணம் மறுப்பு
* தீண்டாமைச் சுவர் தகர்ந்தது
* தலித்துகளின் வாழ்வுரிமை
* கோவில்களில் வழிபாட்டுரிமை
 
## சான்றுகள்
*அம்பேத்கர் ஒளியில் எனது தீர்ப்புகள்-ஆசிரியர் கே.சந்துரு மணற்கேணிப் பதிப்பகம், திருவல்லிக் கேணி  சென்னை-5
*தலித் தீர்ப்புகளின் பின்னணி﻿, தி இந்து (தமிழ்), நாள்: ஏப்ரல் 23, 2014

பகுப்பு:இந்தியத் தமிழ் நூல்கள்
பகுப்பு:சட்டவியல் தமிழ் நூல்கள்
பகுப்பு:மணற்கேணி பதிப்பக நூல்கள்
பகுப்பு:அம்பேத்கர்
அரரியா மண்டலம்

**அரரியா மண்டலம்**, பீகாரின் அரரியா மாவட்டத்தின் உட்பிரிவாகும்.

## பரப்பும் அமைவிடமும்

## ஆட்சி
இது பீகாரின் சட்டமன்றத்திற்கு அரரியா சட்டமன்றத் தொகுதியிலும், இந்திய பாராளுமன்றத்திற்கு அரரியா மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
*ஊராட்சி - ஊராட்சி ஒன்றியம்

* அரரியா - பஸ்தி
* பேல்பாரி - பஸ்தி
* மிலிக் - பஸ்தி
* பங்காவான் - பங்காமா
* பன்ஸ்பாரி - பன்ஸ்பாரி
* சம்தா - பன்ஸ்பாரி
* அஸ்மத்பூர் - பசந்துபூர்
* பசந்துபூர் - பசந்துபூர்
* பதுர்பாரி - பதுர்பாரி
* பைர்கச்சி - பேல்வா
* பேல்வா - பேல்வா
* சுர்ஜாபூர் - பேல்வா
* போச்சி - போச்சி
* சன்ரர்னி - போச்சி
* சந்திரதேய் - சந்திரதேய்
* சத்தர் - சத்தர்
* கரகல் - சத்தர்
* லஹ்தோரா- சத்தர்
* லொஹ்தோரா - சத்தர்
* திருத்பிட்டா - சத்தர்
* சிகனி - சிகனி
* தாக்கியா - சிகனி
* தியாரி - தியாரி
* மஜ்காவான் - தியாரி
* தோமை - கைன்ரா
* கைன்ரா -கைன்ரா
* சந்தல்பூர் - கைன்ரா
* கைகாரி - கையாரி
* சிசவுனா - கையாரி
* பரகாமத்சிஸ்திபூர் - ஹரியா
* ஹரியா - ஹரியா
* பாக்மொகப்பத் - ஹயத்பூர்
* ஹசன்பூர் - ஹயத்பூர்
* ஹயத்பூர் - ஹயத்பூர்
* இட்டாஹரா - ஹயத்பூர்
* மஜ்குரி - ஹயத்பூர்
* ராஜோக்கர் - ஹயத்பூர்
* ஜமுவா - ஜமுவா
* கம்காரா - ஜமுவா
* கிஸ்மத் ஜமுவா - ஜமுவா
* புல்பாரி - ஜமுவா
* ஜம்தா - ஜம்தா
* மஹிசகோல் - ஜம்தா
* மேத்தன் - ஜம்தா
* போச்சி - கமல்தஹா
* கமல்தஹா - கமல்தஹா
* பக்பூரைனி- கிஸ்மத் கவாஸ்பூர்
* கெல்ஹாபாரி - கிஸ்மத் கவாஸ்பூர்
* ஜித்வார்பூர் - கிஸ்மத் கவாஸ்பூர்
* கிஸ்மத் கவாஸ்பூர் - கிஸ்மத் கவாஸ்பூர்
* சகுனா - கிஸ்மத் கவாஸ்பூர்
* அசம்நகர் - குசியார் காவோன்
* பிஷுண்பூர் - குசியார் காவோன்
* கோச்காவோன் - குசியார் காவோன்
* குசியார் காவோன் - குசியார் காவோன்
* லோதிபூர் - குசியார் காவோன்
* கம்ஹரியா - மதன்பூர் கிழக்கு
* கசைல கச் கர்ஹ பக்கசைல் - மதன்பூர் கிழக்கு
* மதன்பூர் கிழக்கு - மதன்பூர் கிழக்கு
* பக்சத்துல்லா கச்ச கோலா - மதன்பூர் மேற்கு
* மதன்பூர் - மதன்பூர் மேற்கு
* தேவரியா - பைக்தோலா
* மிர்சாபூர் - பைக்தோலா
* பைக் தோலா - பைக்தோலா
* பரசாத் - போகாரியா
* பஹ்கி - போகாரியா
* போகாரியா - போகாரியா
* சலைகார் - போகாரியா
* ராம்பூர் குடர்கட்டி - ராம்பூர் கோடர்கட்டி
* கர்ஹார் - ராம்பூர் மோகன்பூர் கிழக்கு
* ராம்பூர் மோகன்பூர் - ராம்பூர் மோகன்பூர் கிழக்கு
* ரங்கதாஹா - ராம்பூர் மோகன்பூர் கிழக்கு
* ராம்பூர் மோகன்பூர் - ராம்பூர் மோகன்பூர் மேற்கு
* பதேக்னா - சஹஸ்மால்
* சஹஸ்மால் - சஹஸ்மால்
* தபரா ஜகிர் - ஷரண்பூர்
* தபரா - ஷரண்பூர்
* சரண்பூர் - ஷரண்பூர்
* தரபாரி - ஷரண்பூர்
* தரவுனா - தரவுனா போஜ்பூர்

## மக்கள்

## போக்குவரத்து

## கல்வி

### கல்வி நிலையங்கள்

## அரசு அமைப்புகள்

## முக்கிய இடங்கள்
### வழிபாட்டுத் தலங்கள்

### சுற்றுலாத் தலங்கள்

## தொழில்

## சான்றுகள்

பகுப்பு:அரரியா மாவட்டம்
நடிகன்

***நடிகன்*** (*Nadigan*) 1990 இல் பி. வாசு இயக்கிய தமிழ்த் திரைப்படமாகும். இத்திரைப்படத்தில் சத்யராஜ், குஷ்பூ ஆகியோர் நடித்திருந்தனர். இப்படம் 30 நவம்பர் 1990 ஆம் ஆண்டு நவம்பர் மாதம் 30 ஆம் தேதியன்று வெளியிடப்பட்டது.

## நடிகர்கள்
*சத்யராஜ் - ராஜா
*குஷ்பூ - கீதா
* மனோரம்மா - பேபி அம்மா
*கவுண்டமணி - குரங்கு கண்ணாயிரம்
*வெண்ணிற ஆடை மூர்த்தி
*பிரதாபசந்திரன்
*சின்னி ஜெயந்த்
*சக்தி வாசு
*ஒரு விரல் கிருஷ்ணா ராவ்
*பாண்டு
*பாலாம்பிகா

## பாடல்கள்
இத்திரைப்படத்திற்கு இளையராஜா இசையமைத்தார்.

## மேற்கோள்கள்

## வெளி இணைப்புகள்
*https://www.imdb.com/title/tt0320125/

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
புபொப 2

**புபொப 2** (*NGC 2*) என்று புதிய பொதுப் பட்டியலில் பட்டியலிடப்பட்டுள்ள வானுறுப்பு, விண்மீன் தொகுதி பெகாசசுவில் உள்ள ஒரு சுருள் விண்மீன் மண்டலம் ஆகும். புபொப 1 என்று பட்டியலிடப்பட்ட வானுறுப்புக்குச் சற்று தெற்கே இது காணப்படுகிறது. இதனுடைய  தோற்றப் பொலிவெண் 14.2 ஆகும்

## மேற்கோள்கள்

## வெளிப்புற இணைப்புகள்
* NGC/IC Project
* 

பகுப்பு:சுருள் விண்மீன் பேரடைகள்
பகுப்பு:பெகாசசு விண்மீன் குழு
பகுப்பு:புதிய பொதுப் பட்டியல் பொருட்கள்
புபொப 3

**புபொப 3** (*NGC 3*) என்று புதிய பொதுப் பட்டியலில் இடம்பெற்றுள்ள வானுறுப்பு மீனம் விண்மீன் குழாமில் உள்ள ஓர் ஒடுக்க உருவ அண்டம் ஆகும்.

## மேற்கோள்கள்

## வெளி இணைப்புகள்

* 

பகுப்பு:மீனம் (விண்மீன் குழாம்)
பகுப்பு:புதிய பொதுப் பட்டியல் பொருட்கள்
புபொப 4

**புபொப 4** (*NGC 4*) என்று புதிய பொதுப் பட்டியலில் இடம்பெற்றுள்ள வானுறுப்பு. இது மீன விண்மீன் குழாமில் உள்ள ஒரு விண்மீன் பேரடைஆகும். இந்த விண்மீன் பேரடை தொடர்பான செய்திகள் சிறிதளவே அறியப்பட்டுள்ளன.

## மேற்கோள்கள்

## வெளி இணைப்புகள்
* 

பகுப்பு:சுருள் விண்மீன் பேரடைகள்
பகுப்பு:மீனம் (விண்மீன் குழாம்)
பகுப்பு:புதிய பொதுப் பட்டியல் பொருட்கள்
புபொப 5

**புபொப 5** (*NGC 5* அல்லது MCG 6-1-13, UGC 62, PGC 595) என்று புதிய பொதுப் பட்டியலில் இடம்பெற்றுள்ள வானுறுப்பு அந்திரொமேடா விண்மீன் குழாமில் உள்ள ஒரு நீள்வட்ட அண்டம் ஆகும். பொதுவாக இதன் "செம்பெயர்ச்சி மதிப்புத் தூரம்" பூமியில் இருந்து 212 மில்லியன் ஒளியாண்டுகள் என மதிப்பிடப்பட்டுள்ளது. இந்த நீள்வட்ட அண்டத்தை பிரஞ்சு வானியலாளர் எட்வார்ட் சுடீவன் 1881 ஆம் ஆண்டு அக்டோபர் 21 இல் மார்சைல் வான் ஆய்வுக்கூடத்திலிருந்து ஒரு 80.01 செ.மீ அல்லது 31.5 அங்குல பிரதிபலிக்கும் தொலைநோக்கியைக் கொண்டு கண்டுபிடித்தார்.

## மேற்கோள்கள்

## வெளி இணைப்புகள்

* 

பகுப்பு:அந்திரொமேடா (விண்மீன் குழாம்)
பகுப்பு:புதிய பொதுப் பட்டியல் பொருட்கள்
பகுப்பு:நீள்வட்ட அண்டங்கள்
மனோஜ் பார்கவா

**மனோஜ் பார்கவா** (பிறப்பு 1953) ஒரு தொழில் முனைவோராகவும் பெரும் செல்வந்தராகவும் அமெரிக்காவில் வாழ்ந்து வரும் இந்தியர் ஆவார். இவர் 5-அவர் எனர்ஜி நிறுவனத்தின் நிறுவனரும் தலைமைச் செயல் அதிகாரியுமாவார்..

## பிறப்பும் வளர்ச்சியும்
உத்தரப் பிரதேச மாநிலத் தலைநகரான லக்னோவில் பிறந்தவர். சிறியவனாக இருக்கும்போது பெற்றோர்களுடன் அமெரிக்காவில் குடியேறினார் . இளம் அகவையில் இவர் கட்டடத் தொழிலாளியாகவும் கணக்கு எழுதும் எழுத்தராகவும் வாடகைக் கார் ஓட்டியாகவும் அச்சு எந்திரத் தொழிலாளியாகவும் அலுவலக மேலாளராகவும் வேலை செய்தார். 5 அவர் எனர்ஜி என்னும் சக்தி பானத்தை இவருடைய லிவிங் எசன்சியல் என்னும் வணிக நிறுவனம் விற்பனை செய்கிறது. ஆண்டுக்கு ஒரு பில்லியன் டாலர் இந்த ஊக்கப் பானம் விற்பனை ஆகிறது.

## ஹான்ஸ் பவுண்டேசன்
2009 இல் ஹான்ஸ் பவுண்டேசன் என்னும்  நிறுவனத்தை மனோஜ் பார்கவா உருவாக்கினார்.  உத்தராகண்டம் மாநிலத்தைப்  பலவகையாலும் அதன் வளர்ச்சிக்கு உதவவேண்டும் என்னும் நோக்கில் இந்த அறக்கட்டளை முனைந்துள்ளது. 2020 ஆம் ஆண்டுக்குள் உத்தராகண்டம் மாநிலத்தைப் பலவகையாலும் வளர்த்தெடுக்க இவ்வமைப்பு  தீர்மானித்துள்ளது. மாநிலம்  முழுமையும் உள்ள ஏழைகளுக்குப் பொருளாதார உதவிகள் செய்ய உள்ளது. உத்தராகண்டம் மாநில வளர்ச்சியின் பொருட்டு இவருடைய தொண்டு நிறுவனம் ஐந்நூறு கோடி ரூபாய் உதவித் தொகை வழங்க முடிவு செய்துள்ளது  அடிமட்டத்தில் இயங்கும் தன்னார்வத் தொண்டு நிறுவனங்களுக்கு நிதி உதவிகளைச் செய்கிறது. குழந்தைகளின் கல்வி வளர்ச்சிக்கும் நோய்கள் தடுப்பு முயற்சிக்கும் பிற துறை வளர்ச்சிக்கும் முன்னேற்றத்திற்கும் ஹான்ஸ் பவுண்டேசன் நிதி உதவிகளைச்  செய்து வருகிறது.

## மேற்கோள்கள்

*http://articles.economictimes.indiatimes.com/2014-11-04/news/55757592_1_uttarakhand-development-programme-manoj-bhargava
*http://www.forbes.com/sites/clareoconnor/2012/02/08/manoj-bhargava-the-mystery-monk-making-billions-with-5-hour-energy/
## புற இணைப்புகள்
* Bridge Media Networks
* NDTV interview
* Bhargava's ''Billions in Change'' documentary
* Bhargava and his Giving Pledge

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:இந்திய கோடீசுவரர்கள்
பேகூசராய் மாவட்டம்

**பேகூசராய் மாவட்டம்**, பீகாரின் உட்பிரிவாகும்.

## ஆட்சிப் பிரிவுகள்
*மண்டலங்கள்: குதாபந்துபூர்(கோதாபந்துபூர்), கடபுரா, சேரியா பரியார்பூர், சவுராஹீ, டேகரா, தண்டாரீ, நவகோதி, பக்ரீ, பச்வாரா, பரவுனீ, பலியா, பிர்பூர், பேகூசராய், பகவான்பூர், மதிஹானீ, மன்சூர்சக், சம்போ அகா குடா, சாகேப்பூர்
*சட்டமன்றத் தொகுதிகள்: சேரியா பரியார்பூர், பச்வாரா, டேகரா, மதிஹானீ, சாகேப்பூர் கமால், பேகூசராய், பக்ரீ
*மக்களவைத் தொகுதிகள்: பேகூசராய்

## சான்றுகள்

பகுப்பு:பேகூசராய் மாவட்டம்
பகுப்பு:பீகார் மாவட்டங்கள்
பூப்பாறை

**பூப்பாறை** அல்லது **பூப்பாற** (ஆங்கிலம் : Pooparai or Poopara) என்பது இந்தியாவின் கேரள மாநிலம், இடுக்கி மாவட்டத்தில் அமைந்துள்ள ஒரு மலை வாழ்க் கிராமம் ஆகும். 

## மக்கள் வகைப்பாடு
இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 8,231 மக்கள் இங்கு வசிக்கின்றார்கள்.  இவர்களில் 4,137 ஆண்கள், 4,094 பெண்கள் ஆவார்கள். பூப்பாறை மக்களின் சராசரி கல்வியறிவு 71% ஆகும்,  இதில் ஆண்களின் கல்வியறிவு 40%,  பெண்களின் கல்வியறிவு 31% ஆகும். இது இந்திய தேசிய சராசரி கல்வியறிவான 59.5% விட கூடியதே. பூப்பாறை மக்கள் தொகையில் 728 பேர்  ஆறு வயதுக்குட்பட்டோர் ஆவார்கள். 

## மேற்கோள்கள்

## வெளியிணைப்பு

பகுப்பு:இடுக்கி மாவட்டத்தில் உள்ள  ஊர்களும் நகரங்களும்
ஜோன் பெர்ந்தல்

**ஜோன் பெர்ந்தல்** (பிறப்பு: செப்டம்பர் 20, 1976) இவர் ஒரு அமெரிக்கா நாட்டு நடிகர் ஆவார். இவர் பியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.

## நடித்துள்ளவை
இவர் நடித்துள்ள திரைப்படங்கள் மற்றும் தொலைக்காட்சித்தொடர்களில் சில:
### திரைப்படம்

### தொலைக்காட்சி

## வெளி இணைப்புகள்
*
*

## மேற்கோள்கள்

பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:வாழும் மக்கள்
பகுப்பு:1976 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஜேசன் ஐசக்ஸ்

**ஜேசன் ஐசக்ஸ்** (பிறப்பு: 6 ஜூன் 1963) இவர் ஒரு இங்கிலாந்து நாட்டு நடிகர் ஆவார். இவர் ஹாரி பாட்டர் அண்டு த பிலாசபர்ஸ் ஸ்டோன், ஹாரி பாட்டர் அண்டு த சாம்பர் ஆஃப் சீக்ரெட்ஸ், ஹாரி பாட்டர் அண்டு த பிரிசனர் ஆஃப் அஸ்கபான், ஃபியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்
* 
* 

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
உடும்பன்சோலை

**உடும்பன்சோலை** அல்லது **உடும்பன்சோலா** (ஆங்கிலம்:Udumbancholai or Udumbanchola) என்பது இந்தியாவின் கேரள மாநிலம், இடுக்கி மாவட்டத்தின் உடும்பன்சோலை வட்டத்தில் அமைந்துள்ள  ஒரு கிராமம் ஆகும். மேலும் இங்கு வனவிலங்குகளுக்கான மதிகெட்டான் சோலை தேசியப் பூங்கா என்னும் தேசியப் பூங்காவும் அமைந்துள்ளது.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 1,101&nbsp;மீட்டர் (3,615&nbsp;அடி) உயரத்தில் இருக்கின்றது.

## மக்கள் வகைப்பாடு
இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 10,064 மக்கள் இங்கு வசிக்கின்றார்கள். இவர்களில் 5,100. ஆண்கள், 4,964 பெண்கள் ஆவார்கள். உடும்பன்சோலை
கிராம மக்களின் சராசரி கல்வியறிவு 74% ஆகும்,  இதில் ஆண்களின் கல்வியறிவு 39%, மற்றும் பெண்களின் கல்வியறிவு 35% ஆகும். இது இந்திய தேசிய சராசரி கல்வியறிவான 59.5% விட கூடியதே. உடும்பன்சோலை கிராம மக்கள் தொகையில் 970 பேர்  ஆறு வயதுக்குட்பட்டோர் ஆவார்கள்.

## மேற்கோள்கள்

## வெளியிணைப்பு

பகுப்பு:இடுக்கி மாவட்டத்தில் உள்ள ஊர்களும் நகரங்களும்
சுரேஷ் பிரபு

**சுரேஷ் பிரபாகர் பிரபு** (*Suresh Prabhakar Prabhu*, 11 சூலை 1953)  முன்னாள்   தொடருந்து அமைச்சராகப் பொறுப்பாற்றும்  இந்திய அரசியல்வாதி ஆவார். தொழில்முறையில்  பட்டயக் கணக்கறிஞரான பிரபு இந்தியப் பட்டயக் கணக்கறிஞர்கள் கழக உறுப்பினருமாவார். 1996 முதல் சிவ சேனா சார்பில் மகாராட்டிரத்தின் இராசாப்பூர் மக்களவைத் தொகுதியிலிருந்து தொடர்ந்து நாடாளுமன்ற உறுப்பினராகத் தேர்ந்தெடுக்கப்பட்டவர்.  இந்திய அமைச்சரவையில் சேர்வதற்கு முன்னதாக நவம்பர் 9, 2014இல் சிவசேனையிலிருந்து விலகி பாரதிய ஜனதா கட்சியில் இணைந்தார்.

## தனி வாழ்க்கை
சுரேஷ் பிரபு இதழியலாளரான உமா பிரபுவை திருமணம் புரிந்துள்ளார். இவர்களுக்கு அமெயா பிரபு என்ற மகன் இருக்கிறார்.  தற்போது மும்பையிலும் தில்லியிலும் வாழ்கிறார்.
## அரசியல் வாழ்க்கை
அடல் பிகாரி வாச்பாய்  அமைச்சரவையில்  1998 முதல் 2004 வரையில் பல்வேறு காலங்களில் தொழில்துறை அமைச்சராகவும், சுற்றுச்சூழல், வனத்துறை அமைச்சராகவும் உரம் மற்றும் வேதிப்பொருள்கள் அமைச்சராகவும் மின்சாரம், கனரகத் தொழில் அமைச்சராகவும் பொதுநிறுவனங்களின் அமைச்சராகவும் இருந்துள்ளார். மின்சாரத் துறையில் இவராற்றிய பணிக்காக பெரிதும் அறியப்பட்டவர். மின்துறையில் பல சீர்திருத்தங்களை கொண்டு வந்தார். மின்துறை சட்டம், 2003 நிறைவேற்றப்பட பெரிதும் பாடுபட்டார்; இதன்மூலம் மாநிலங்களிலிருந்து பெறவேண்டிய பாக்கித்தொகை  முதலீடாக மாற்றப்பட்டது.

மக்களவைக்கு மகாராட்டிரத்தின் இராசாப்பூர் தொகுதியிலிருந்து 1996 முதல் தொடர்ந்து வென்று வந்துள்ளார். இருப்பினும், 2009ஆம் ஆண்டுப் பொதுத்தேர்தலில் தோல்வியடைந்தார்.

இந்திய ஆய அமைச்சருக்கு இணையானத் தகுதி கொண்ட இந்திய ஆறுகளை இணைப்பதற்கான சிறப்புப் பணிப்பிரிவின் தலைவராக  பணியாற்றியுள்ளார். உலக வங்கியின் நாடாளுமன்ற பிணையத்தின் உறுப்பினராகத் தேர்ந்தெடுக்கப்பட்டார்; உலக வங்கியின்  நீர்வள தெற்காசிய மண்டலக்குழுவிற்கு தலைமை வகித்தார்.

இந்தியாவின் வருங்காலத் தலைவர்களில் மூன்றில் ஒருவராக ஆசியாவீக் இவரை மதிப்பிட்டுள்ளது.

2013இல் வார்ட்டன் இந்தியா பொருளியல் மன்றத்தில் நரேந்திர மோதியின்  தலைமை உரையை இரத்து செய்தமைக்கு எதிர்ப்பாக  அந்தப் பல்கலைக்கழகத்திற்கு செல்லாமல் விட்டார்.

சூலை 2014இல் மோதி அரசு அவரை மின்சார சீர்திருத்த உயர்மட்டக்குழுவிற்கு தலைவராக நியமித்தது.

நவம்பர் 9, 2014இல் நீண்டநாள் சிவசேனா உறுப்பினரான பிரபு அக்கட்சியிலிருந்து விலகி பாரதிய ஜனதா கட்சியில் இணைந்து இந்திய அமைச்சரவையில் தொடருந்து அமைச்சராகப் பொறுப்பேற்றுக் கொண்டுள்ளார்.

## குற்றச்சாட்டு
2015 ஆம் ஆண்டு மார்ச்சு மாதம் 20 ஆம் திகதி மாநிலங்களவையில் பேசிய இவர் தனது துறையில் ஊழல் நிறைந்து உள்ளதாகவும், அதைத் தடுக்க நடவடிக்கை எடுக்கப்பட்டு வருவதாகவும் தெரிவித்தார்.

## மேற்சான்றுகள்

## வெளி இணைப்புகள்
* 
* Official biographical sketch in Parliament of India website 

பகுப்பு:இந்திய இரயில்வே அமைச்சர்கள்
பகுப்பு:1953 பிறப்புகள்
பகுப்பு:இந்திய அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:மகாராட்டிர அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
டேகரா சட்டமன்றத் தொகுதி

**டேகரா சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பேகூசராய் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் டேகரா மண்டலமும், பரவுனி மண்டலத்தின் பீஹட் (1-4), மல்ஹீபூர் வடக்கு, மல்ஹீபூர் தெற்கு, பப்ரவுர், கடரா (1,2), சேமரியா(1,2), ரஜவுரா, அமர்பூர், பீப்ரா தேவாஸ், ஹாஜிப்பூர் ஆகிய ஊராட்சிகளும் சேர்க்கப்பட்டுள்ளன.

## சட்டமன்ற உறுப்பினர்
*2010: லலன் குமார் - பாரதிய ஜனதா கட்சி

## சான்றுகள்

பகுப்பு:பீகாரின் சட்டமன்றத் தொகுதிகள்
மதிஹானீ சட்டமன்றத் தொகுதி

**மதிஹானீ சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பேகூசராய் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் மதிஹானீ, சம்போ அகா குடா ஆகிய மண்டலங்களும், பேகூசராய் மண்டலத்தில் உள்ள கைத்மா, லரவுரா, பைர்வா, சில்மில், டும்ரீ, உலாவ், சிங்கவுல், பச்சம்மா, மகமதுபூர் ரகுநாத்பூர், மோகன் ஏகு, ஷாபூர், பிஷன்பூர், 
தோபவுலி, பிந்துபூர், பாஸ்புரா, பகதபூர், அமரவுர் கிரத்பூர், ரைசியாஹி, பரவுனி ஐ.ஓ.சி டவுன்சிப் ஆகிய ஊராட்சிகளும்,  பரவுனி மண்டலத்தின் கேசாபே, நூர்பூர், மஹனா, மோசய்யதுபூர் ஆகிய ஊராட்சிகளும் சேர்க்கப்பட்டுள்ளன.

## சட்டமன்ற உறுப்பினர்
*2010: நரேந்திர குமார் சிங் - ஐக்கிய ஜனதா தளம்

## சான்றுகள்

பகுப்பு:பீகாரின் சட்டமன்றத் தொகுதிகள்
பேகூசராய் சட்டமன்றத் தொகுதி

**பேகூசராய் சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பேகூசராய் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் பிர்பூர் மண்டலமும், பரவுனி மண்டலத்தின் பாபங்காமா, சஹுரீ, நிங்கா, பதவுலீ ஆகிய ஊராட்சிகளும், மோகன்பூர், சாந்துபூர், பந்துவார், சுஜா, சங்க், லாகோ, ஹயபாத்பூர், பர்னா, குஸ்மவுத், கைத், ஜினேத்பூர், நீமா, பன்ஹஸ், அஜவுர், கம்ஹார், ரஜவுரா, பேகூசராய் (நகராட்சி) ஆகியவையும் சேர்க்கப்பட்டுள்ளன.

## சட்டமன்ற உறுப்பினர்
*2010: சுரேந்திர மேத்தா - பாரதிய ஜனதா கட்சி

## சான்றுகள்

பகுப்பு:பீகாரின் சட்டமன்றத் தொகுதிகள்
பக்ரீ சட்டமன்றத் தொகுதி

**பக்ரீ சட்டமன்றத் தொகுதி**, பீகாரின் சட்டமன்றத்திற்கான 243 தொகுதிகளில் ஒன்று.  இது பேகூசராய் மக்களவைத் தொகுதிக்கு உட்பட்டது.

## தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் பக்ரீ, தண்டாரீ, கடபுரா ஆகிய மண்டலங்களும், நவுகோதி மண்டலத்தின் பஹ்சாரா கிழக்கு, நவுகோதி, ஹசன்பூர், ரஜக்பூர், பிஷ்ணுபூர், சம்சா, தபார்பூர் ஆகிய ஊராட்சிகளும் சேர்க்கப்பட்டுள்ளன.

## சட்டமன்ற உறுப்பினர்
*2010: ராமானந்த ராம் - பாரதிய ஜனதா கட்சி

## சான்றுகள்

பகுப்பு:பீகாரின் சட்டமன்றத் தொகுதிகள்
வாக்கு வங்கி

**வாக்கு வங்கி** (Vote Bank) எனப்படுவது, ஒரு நாட்டின் ஜனநாயக தேர்தலில் ஒரு வேட்பாளர் அல்லது அரசியல் கட்சி வெற்றி பெற ஒரு குறிப்பிட்ட சாதி, சமயம், இனம், புவியியல் மற்றும் மொழி சார்ந்த வாக்காளர்களின் வாக்குகளை கவர்வதற்கு, தேர்தலின் போது அறிவிக்கும் சில வாக்குறுதிகளால் தங்களை சார்ந்த சமூகம் வளம் பெறும் எனும் ஆவலால், ஒரு குறிப்பிட்ட  வேட்பாளருக்கு தங்களது வாக்குகளை அளிக்க முன்வரும் கூட்டமாகும். பல நேரங்களில் வாக்கு வங்கி கொண்ட வேட்பாளர் தேர்தலில் தோல்வியைத் தழுவவும்  வேண்டிவரும். இது போன்ற வாக்கு வங்கி அரசியல், இந்தியாவில் தான் உலக அளவில் முதன்முதலில் அறிமுகப்படுத்தப்பட்டது. சமயச் சிறுபான்மையின மக்கள் மற்றும் பிற்படுத்தப்பட்ட, தாழ்த்தப்பட்ட சமூகம் அடிப்படையில் அரசியல் கட்சிகள் தங்களது வாக்கு வங்கியை வளர்த்துக் கொள்வர். பிற சமய மற்றும் சாதி மக்கள், வாக்கு வங்கி கொண்டுள்ள வேட்பாளருக்கு எதிராக வாக்குகள் அளிக்கும் போது வாக்கு வங்கி கொண்ட வேட்பாளர் தேர்தலில் தோல்வியைத் தழுவ வேண்டிவரும். வாக்கு வங்கி அரசியலால், சமூகத்தில் ஒற்றுமை நீங்கி பிளவும் சச்சரவுகளும் அதிகம் வளரக் காணரமாகிவிடுகிறது..

குறுகிய மனப்பான்மை கொண்ட, சனநாயக விரோதமான **வாக்கு வங்கி அரசியல் **  மக்களைப் பிளவுபடுத்துவதுடன், நாட்டின் வலுத்தன்மையையும் சீர்குலைக்கின்றது...

## தோற்றம்
இந்திய சமூகவியலரான (Sociologist) எம். என். ஸ்ரீநிவாசன் என்பவரால் உலகில் முதன் முதலாக **வாக்கு வங்கி** என்ற சொல் பயன்படுத்தப்பட்டது...,

## உலக நாடுகள் அளவில் வாக்கு வங்கி
### இந்தியா
சமயச் சார்பற்ற அரசமைப்பு கொண்ட இந்தியாவில், ஆட்சி அதிகாரத்தைக் கைப்பற்றி நாட்டை ஆள நினைக்கும் அரசியல் கட்சிகள், மக்களை சமயம், சாதி, மொழி, இனம் மற்றும் புவியியல் அடிப்படையில் பிளவுபடுத்தி, அதன் மூலம் வாக்கு வங்கி அமைப்பை உருவாக்கி, தேர்தலின் போது மலிவான வாக்குறுதிகள் மக்கள் மத்தியில் வாரி இறைத்து வாக்குகள் பெற்று ஆட்சிக் கட்டிலில் அமரலாம் என எண்ணிச் செயல்படுகின்றனர். இந்த வாக்கு வங்கி அரசியலை, பல முறை பொது மக்கள், தேர்தலின் போது பொய்யாக்கி காட்டியுள்ளனர்.

## மேற்கோள்கள்

பகுப்பு:தேர்தல்கள்
பகுப்பு:இந்தியாவில் அரசியல் சொல்லாட்சி
வேராவல்

**வேராவல்** (Veraval) என்பது குஜராத் மாநிலத்தின், சௌராஷ்டிர தீபகற்பத்தில் உள்ள, கிர்சோம்நாத் மாவட்டத்தின் தலைமையிடமாகும். வேராவல் தொடருந்து நிலையம், இப்பகுதியை, மாநிலத் தலைநகரான அகமதாபாத்துடன் இணைக்கிறது. இந்நகரிலிருந்து சிறிது தொலைவில் சோமநாதர் கோயில் அமைந்துள்ளது.

இந்தியாவின் பெரிய மீன்பிடித் துறைமுகங்களில் ஒன்றான வேராவல் மீன்பிடித் துறைமுகமும் அரபிக்கடல் ஓரம் அமைந்துள்ளது.

2011-ஆண்டின் இந்திய மக்கட்தொகை கணக்கீட்டின்படி, இந்நகரின் மக்கட்தொகை 154,636 ஆக உள்ளது.

## பார்க்க வேண்டிய இடங்கள்
* சோமநாதர் ஆலயம்
* கிர் தேசியப் பூங்கா

## முக்கிய தொழில்கள்
#தீப்பெட்டி தொழில்
# மீன் பிடித்தல்
# மரம் அறுத்தல்
#இயற்கை உரம் தயாரித்தல்

## மேற்கோள்கள்


## வெளி இணைப்புகள்
* [GeoHack - வேராவல்](https://geohack.toolforge.org/geohack.php?pagename=%E0%AE%B5%E0%AF%87%E0%AE%B0%E0%AE%BE%E0%AE%B5%E0%AE%B2%E0%AF%8D&params=20.9159_N_70.3629_E_type:city(153696))

* கூகுள் வரை படத்தில் வேராவல் 
* வேராவல் சந்திப்பு இரயில்களின் கால அட்டவணை

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:கிர் சோம்நாத் மாவட்டம்